Dandamis

Se systematisk inndeling

Dandamis er en slekt av biller som hører til familien trebukker (Cerambycidae).

 Utseende 
Middelsstore til store (ca. 25-35 millimeter), avlange, brunlige trebukker. Hodet er firkantet med litt utstående fasettøyne. Pronotum har rundede sider med en ganske liten pigg i midten. Dekkvingene er parallellsidige med stumpvinklede "skuldre" og har tre opphøyde lengderibber.
 Levevis 
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

 Utbredelse 
Slekten er utbredt i Sørøst-Asia (bare kjent fra India og Sabah, Borneo).

 Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien sagbukker, Prioninae Latreille, 1802  
 Stammen Aegosomatini Thomson, 1860 (eventuelt Disteniinae, Cyrtonopini)
 Slekten Dandamis Gahan, 1906 
 Dandamis nigropunctata (Aurivillius, 1897) - India 
 Dandamis sabahensis Hüdepohl, 1997 - Borneo 
 Dandamis tricostata Duffy, 1952 - India

 Kilder 
 Liste over artene
 Prioninae of the World - Aegosomatini 

 Eksterne lenker 


Kategori:Prioninae
Kategori:Disteniinae
Kategori:Indias insekter
Kategori:Borneos insekter
Kategori:Biller formelt beskrevet i 1906
Kategori:Dyr formelt beskrevet av Charles Joseph Gahan